Offentliggørelse af en ansøgning om godkendelse af en væsentlig ændring af en varespecifikation i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2022/C 229/06)

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring, jf. artikel 53, stk. 2, første afsnit, i forordning (EU) nr. 1151/2012

»Murazzano«

EU nr.: PDO-IT-0015-AM01 –– 18.11.2020

BOB (X) BGB ( )

1. ANSØGENDE SAMMENSLUTNING OG LEGITIM INTERESSE

Consorzio di Tutela del Formaggio Murazzano DOP [sammenslutning til beskyttelse af ost med den beskyttede oprindelsesbetegnelse »Murazzano«] via Piazza Oberto, 1-12060 Bossolasco (CN), Italien. E-mail: consorzio.murazzano@gmail.com. Certificeret E-mail: consorziomurazzano@sicurezzapostale.it.

Consorzio di Tutela del Formaggio Murazzano DOP [sammenslutning til beskyttelse af ost med den beskyttede oprindelsesbetegnelse »Murazzano«] er sammensat af producenter af »Murazzano«-ost og er berettiget til at indgive en ansøgning om ændring i henhold til artikel 13, stk. 1, i dekret nr. 12511 af 14. oktober 2013 fra ministeriet for landbrug, fødevarer og skovbrug.

2. MEDLEMSSTAT ELLER TREDJELAND

Italien

3. AFSNIT I VARESPECIFIKATIONEN, SOM BERØRES AF ÆNDRINGEN

4. TYPE ÆNDRING(ER)

Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).

5. ÆNDRING(ER)

Det bemærkes indledningsvis, at hovedformålet med ændringen af varespecifikationen for »Murazzano« er at samle reglerne for den beskyttede oprindelsesbetegnelse »Murazzano« i ét dokument og tilføje visse oplysninger, der ikke forelå, da produktet blev registreret, hvorved varespecifikationen og enhedsdokumentet bringes i overensstemmelse med lovkravene.

»Murazzano« blev registreret som beskyttet oprindelsesbetegnelse ved forordning (EF) nr. 1107/96 af 26. juni 1996 i medfør af artikel 17 i forordning (EØF) nr. 2081/92. De dokumenter, der lå til grund for registreringen, var præsidentielt dekret nr. 334 af 30. juni 1983, hvorved oprindelsesbetegnelsen blev anerkendt i Italien, et dokument på fire sider med titlen »Murazzano« D.O.P. [»Murazzano« BOB] og resuméet.

Varespecifikationen er for øjeblikket opdelt i tre artikler: Artikel 1 vedrører anerkendelsen af produktbetegnelsen, i artikel 2 defineres det anerkendte produkt, hvordan det skal fremstilles, og dets kendetegn, og i artikel 3 defineres produktionsområdet.

Resuméet indeholder oplysninger om betegnelsen, beskrivelsen af produktet, det geografiske område, produktionsmetoden, tilknytningen til det geografiske område og visse oplysninger om mærkning og kontrol.

Produktets betegnelse

Denne ændring vedrører kun tekstens form. Den vedrører artikel 1 i den eksisterende varespecifikation (præsidentielt dekret nr. 334 af 30. juni 1983).

Nuværende version:

Ny version:

Beskrivelse af produktet

Ændring af artikel 2 i varespecifikationen (præsidentielt dekret nr. 334 af 30. juni 1983) og punkt 3.2 i enhedsdokumentet.

Nuværende version:

»Fuldfed frisk ost, der udelukkende er fremstillet af fåremælk eller af en blanding af mindst 60 % fåremælk, hvortil der er tilsat komælk, dog højst 40 %.

Form: cylindrisk med plane flader med en let hævet kant.

Størrelse: diameter på ca. 10-15 cm, kanthøjde ca. 3-4 cm med variationer i opad- eller nedadgående retning afhængigt af produktionsperiodens længde.

Vægt: 300-400 g.

Ostemassens farve: mælkehvid.

Ostemassens konsistens: blød, let fast, undertiden med et lille antal øjne, finkornet, uden anvendelse af hverken farvepigmenter eller specifikke smagsstoffer.

Ydre lag: friske oste, der ikke har nogen skorpe, er mælkehvide, mens der dannes en fin strågul film på oste, der er modnet i længere tid.

Smag: fin, delikat velduftende, med en behagelig smag, der vækker mindelser om fåremælk.

Fedtindhold i tørstoffet: mindst 50 %.«

Ny version:

Beskrivelse af ostemassen: blød, let fast, undertiden med et lille antal øjne, fin kornet. Efterhånden som osten modnes, ændres farven fra mælkehvid til strågul. Konsistensen ændrer sig med modningen fra blød til stadig mere fast med et gradvist tab af fugtighed for til sidst at blive halvhård eller hård.

Mindstevægten er blevet ændret fra 300 g til 250 g.

Denne ændring er nødvendig for at imødekomme efterspørgslen på markedet og lette mindre producenters arbejde på tidspunkter af året, hvor mælkeproduktionen er lavere. Det er også blevet præciseret, at vægten refererer til osten efter minimumsmodningsperioden, da modning eller lagring i en længere periode medfører et tab af fugtighed og dermed af vægt og størrelse.

Minimumsfedtindholdet i tørstoffet er blevet reduceret fra mindst 53 % til mindst 50 % med en tolerance på 2 % for det produkt, der udelukkende er fremstillet af fåremælk, og fra mindst 50 % til mindst 47 % med en tolerance på 2 % for det produkt, der er fremstillet af blandet fåremælk og komælk. Dette er sket på grundlag af følgende bemærkninger og overvejelser:

Fedtindholdet i varespecifikationen fra 1983 er taget fra en undersøgelse, der går tilbage til 1964. Denne undersøgelse vedrørte en husdyropdrætssituation, der var meget anderledes end i dag. Det er tilstrækkeligt at sige, at fåreracen Delle Langhe dengang udgjorde mere end 30 000 dyr, mens der i dag kun er 2 000 dyr tilbage, og at tage alle konsekvenserne af den genetiske forarmelse, som en så stor reduktion kan medføre i henseende til selektiv avl, i betragtning.

Den gennemsnitlige produktion i 1963 var på ca. 100 kg pr. dyr, mens den i dag er på ca. 150 kg pr. dyr.

Der foreligger ingen oplysninger om fedtindholdet i fåremælk, da undersøgelsen blev gennemført i 1964, men det er klart, at fedtindholdet i ost påvirkes af indholdet af de forskellige bestanddele (fedt, protein, laktose, aske) i den mælk, som osten fremstilles af. En stigning i produktionen har derfor en negativ indvirkning på det procentvise indhold af fedt, protein osv. i en enkelt liter mælk.

En nylig, indgående undersøgelse af dette spørgsmål, som blev gennemført af universitetet i Torino i 2012, viste, at fedtindholdet i mælk varierer betydeligt fra bedrift til bedrift, hvilket utvivlsomt er påvirket af genetiske faktorer samt de traditionelle fodringsmetoder. En anden faktor, der uden tvivl er relevant, er, at eftersom der i høj grad er tale om et håndværksmæssigt produkt, er der konstateret en betydelig variation i fedtindholdet i vallen, dvs. i det fedt, der går tabt under forarbejdningen, og som ikke tilbageholdes i ostemassen.

Disse tal havde naturligvis en betydelig indvirkning på fedtindholdet i osten, i en sådan grad at universitetet i Torino bemærkede, at fedtindholdet i »Murazzano« i mange tilfælde var lavere end det, der var angivet i 1964 og senere i varespecifikationen fra 1983.

Det kan desuden antages, at tallene i den eksisterende varespecifikation blev fastlagt ved hjælp af mindre præcise analyseteknikker end dem, der er til rådighed i dag.

Der er tilføjet en henvisning til racen Delle Langhe, for så vidt angår fåremælk.

Indtil nu er disse oplysninger kun blevet nævnt i dokumentet med titlen »Murazzano«, der er nævnt i indledningen. De er således blevet tilføjet i artikel 2 i varespecifikationen og i punkt 3.2 i enhedsdokumentet.

Beskrivelsen af ostemassens farve, det ydre lag og smagen er blevet suppleret med kendetegnene ved »Murazzano«-ost, der er modnet i længere tid, for at bringe beskrivelsen af »Murazzano« i overensstemmelse med den ændring, der er foretaget vedrørende den længere modningsperiode (se ændringen af produktionsmetoden nedenfor).

Bevis for oprindelse

Der er tilføjet en særlig artikel til varespecifikationen for at bringe den i overensstemmelse med gældende lovgivning.

Den nye artikel har følgende ordlyd:

Produktionsmetode

Ændring af artikel 2 i varespecifikationen. Den del, der vedrører foder, og antallet af malkninger er blevet ændret, og koaguleringstemperaturtolerancen og modningsperioden er blevet præciseret.

Ændring af artikel 2 i varespecifikationen og punkt 3.3 i enhedsdokumentet –– foder.

Nuværende version:

Ny version:

Foder fra områder uden for det afgrænsede geografiske område må under ingen omstændigheder overstige 50 % af tørstoffet på årsbasis. Vitamin- og mineraltilskud er tilladt inden for de ved lov tilladte grænser.«

Produktionsområdet ligger udelukkende på ikkekunstvandede arealer på høje eller moderat høje bakker. Foderproduktionen kan derfor falde i år med lave nedbørsmængder, hvilket også hænger sammen med klimaændringer.

I nogle år har oprindelsesområdet nu også oplevet en meget omfattende intensivering af hasselnøddyrkning og i mindre omfang vindyrkning med en deraf følgende reduktion af de foderarealer, der er til rådighed. Hertil kommer den stigende forekomst af ulve, som angriber flokke og skræmmer får, hvilket skaber problemer med græsningsarealer i mere ugunstigt stillede områder, som er vanskeligere at slå. Dette betyder i stigende grad, at der undertiden gøres brug af sikre stalde til dyrene, og at marginale græsningsarealer opgives, hvilket resulterer i en øget anvendelse af ensilage.

Det har således været tilladt eventuelt at supplere husdyrenes kost med beskedne mængder foder, herunder tilskudsfoder. Ethvert beskedent supplement til kosten i form af foder, herunder tilskudsfoder, skyldes behovet for at sikre, at dyrene får en afbalanceret ernæring under laktation og drægtighed, bl.a. af hensyn til dyrevelfærden. Denne praksis kan også vise sig nødvendig som følge af ugunstige atmosfæriske eller klimatiske forhold, der kan begrænse tilgængeligheden af lokale foderressourcer (græsning, hø). Desuden kan et eventuelt beskedent supplement til kosten på ingen måde påvirke produktets særpræg eller mælkens egenskaber.

Ændring af artikel 2 i varespecifikationen og punkt 3.3 i enhedsdokumentet –– råvarer.

Nuværende version:

Ny version:

Ved hjælp af køle- og opbevaringssystemer for mælk, som konstant er blevet bedre med tiden, er der indført mulighed for at fremstille osten med mælk fra to eller flere malkninger, hvilket giver mindre producenter mulighed for at fremstille ost hver anden dag eller med flere dages mellemrum, navnlig i visse perioder af året, hvor produktionen falder.

Ændring af artikel 2 i varespecifikationen og punkt 3.3 i enhedsdokumentet –– produktionsmetoder.

Nuværende version:

Ny version:

For at blive formet til ost overføres ostemassen til cylindriske forme med huller i bunden, der er fremstillet af plast eller rustfrit stål og af passende størrelse. Formene med ostemassen opbevares på en skrånende overflade i 24 + 4 timer, hvor de vendes flere gange. Tørsaltningen foretages to gange, mens osten formes, én gang på hver side.«

Ostemassen brydes først groft med en skummeske eller et piskeris (ned til størrelsen af en appelsin). Efter en hvileperiode på mindst 5 minutter brydes ostemassen for anden gang til størrelsen af en hasselnød med et piskeris eller en osteharpe efterfulgt af en yderligere hvileperiode på mindst 10 minutter.

»Der anvendes mælk fra to eller flere malkninger. Den kan varmebehandles for at desinficere den og podes med mælkeenzymer og/eller naturlige starterkulturer. Mælken tilsættes flydende kalveløbe, som derefter koaguleres ved en temperatur på 37 °C med en tolerance på ± 3 °C.

Der er givet en detaljeret beskrivelse af, hvad der i den eksisterende varespecifikation betegnes som traditionelle metoder. Det er også blevet præciseret, at mælken kan varmebehandles for at desinficere den.

Det er blevet præciseret, at mælken kan podes med mælkeenzymer og/eller naturlige starterkulturer.

Med hensyn til koaguleringstemperaturen er ordet »ca.« blevet erstattet af »en tolerance på ± 3 °C«, som er det normale temperaturudsving for de traditionelle arbejdsmetoder.

Kravet om, at ostene skal vaskes dagligt under modningen, er blevet fjernet, og det er blevet præciseret klart, at ostene i løbet af de første fire dage, som er minimumsperioden for modning, skal vaskes med lunkent vand. Denne anmodning om ændring er baseret på observationer, der er registreret over mange år, og som viser, at en ændring af dette krav ikke påvirker ostens endelige kvalitet.

Ændring af artikel 2 i varespecifikationen og punkt 3.2 i enhedsdokumentet –– modningsperiode.

Nuværende version:

Ny version:

Selv om der i produktspecifikationen fra 1983 var henvist til 10 dages modning, er det nu mere og mere almindeligt, at noget af den fremstillede »Murazzano«-ost modnes i længere tid, hvilket i høj grad værdsættes af markedet. Henvisningen til 10 dage er derfor blevet fjernet, og der er indført en maksimal modningsperiode på 90 dage.

Denne praksis markerer en tilbagevenden til en gammel tradition. Tidligere var det faktisk ret almindeligt, at »Murazzano« blev modnet i langt længere tid end 10 dage for at forbedre dens kvalitet.

Desuden er der blevet indført en mulighed for at konservere »Murazzano« i burnie (hermetisk lukkede glasbeholdere), som osten anbringes i.

Dette er også en tilbagevenden til en tradition, som i dag følges af et stadigt stigende antal producenter. Tidligere blev burnie primært anvendt til at opbevare osten om vinteren, hvor der kun blev produceret lidt eller slet ingen mælk og dermed ost.

Når denne teknik anvendes, anbringes osten i burnie efter mindst 20 dages modning og kan opbevares i op til 15 måneder.

Tilknytning

Der er tilføjet en særlig artikel til varespecifikationen, og oplysningerne i litra d) og f) i resuméet er blevet omskrevet for at bringe den i overensstemmelse med forordning (EU) nr. 1151/2012.

Nuværende version:

GEOGRAFISK TILKNYTNING: Naturlige faktorer, der er værd at bemærke, er de klimatiske forhold i de pågældende forbjerge, som påvirker kvaliteten af det foder, der gives til både kvæg og får. Med hensyn til menneskelige faktorer har osten historisk set været udbredt i området omkring Cuneo, da det er et produkt, der har været almindeligt tilgængeligt i cateringvirksomheder.«

Ny version:

»Kommunerne i produktionsområdet for den beskyttede oprindelsesbetegnelse »Murazzano« ligger i det bakkede område, der er kendt som Alta Langa [Øvre Langa], et område, der mod nord afgrænses af vinmarkerne og de berømte oprindelsesbetegnelser i Nedre Langhe, mod syd af De Liguriske Apenniner, mod øst af Monferrato-området og mod vest af provinsen Cuneos lavland.

Det er et geografisk område, hvor der ikke har fundet geologiske forstyrrelser sted i tidens løb, og hvis flora er beskyttet mod de store forandringer, som sådanne forstyrrelser medfører. Dette har gjort det geografiske område »Murazzano« til en »oase«, hvor plantearter, der er typiske for meget forskellige miljøer, også har fundet beskyttelse. Ud over arter, der er typiske for europæiske lavlandsområder og for Middelhavsområdet, er dette også et ideelt levested for mange arter af central- og sydeuropæisk oprindelse og arter af atlantisk oprindelse, som har en langt mindre udbredelse i de områder, der grænser op til produktionsområdet for den beskyttede oprindelsesbetegnelse »Murazzano«.

Forekomsten af et så bredt og mangfoldigt udvalg af plantearter betyder, at det foder, som dyrene får, er blandet og varieret året rundt.

I den periode, hvor græsning er mulig (normalt fra april til oktober), lever fårene direkte af det grøntfoder, der kommer fra enge og græsarealer. Når dette ikke er muligt, består foderet stadig hovedsagelig af hø fra områdets plantearter.

De særlige kendetegn ved smagen og aromaerne i den beskyttede oprindelsesbetegnelse »Murazzano« skyldes således den komplekse og meget mangfoldige typiske flora i produktionsområdet, hvis aromatiske bestanddele overføres til mælken og derefter til osten.

Et andet væsentligt element i produktionen af ost med den beskyttede oprindelsesbetegnelse »Murazzano« er fåreracen Delle Langhe, som i århundreder har været forbundet med Alta Langa-området (den første skriftlige omtale findes i Plinius den Ældres Naturalis Historia). Dette dyr var i lang tid landbofamiliernes eneste eksistensgrundlag, da det gjorde det muligt for dem at udnytte disse områder, der grund af deres beliggenhed, vanskelige adgangsforhold og lave produktivitet ikke var særlig velegnede til mere intensive anvendelser eller andre former for husdyravl. Delle Langhe er en race af mellemstore, meget hårdføre får med god mælkeproduktion, selv under ikkeoptimale forhold. Netop takket være disse egenskaber har racen været i stand til bedst at udtrykke sit produktionspotentiale i produktionsområdet for den beskyttede oprindelsesbetegnelse »Murazzano«, så den i dag stadig er et centralt element i områdets landbrugsøkonomi.

Fåreavl, osteproduktion og forvaltning af jorden er uløseligt forbundne elementer, som trods århundreders nødvendige og uundgåelige udvikling aldrig er forsvundet. De har ikke blot en produktiv funktion, men spiller også en meget vigtig rolle med hensyn til at bevare et område med høj naturværdi og landskabsmæssig værdi og sikre levedygtigheden af miljøet som helhed.

Produktionsteknikken for den beskyttede oprindelsesbetegnelse »Murazzano«, som også i dag har en stærk tilknytning til traditionelle fremgangsmåder, fremhæver de karakteristika, der følger af samspillet mellem miljø, dyr, produktionsfaktorer og lokalbefolkningens knowhow. Den omstændighed, at ostemassen brydes to gange, ostenes beskedne størrelse og den omstændighed, at ostemassen hurtigt anbringes i forme, er alle faktorer, der gør, at vallen hurtigt kan løbe ud, mens den hyppige vending af osten, de særlige saltningsmetoder samt modnings- og lagringsbetingelserne gør det muligt at opnå de karakteristiske kendetegn, der er typiske for osten.

Ost med den beskyttede oprindelsesbetegnelse »Murazzano«, der ikke har været modnet i ret lang tid, giver noter –– som lugtes, før de smages — af de forskellige plante- og foderarter, som dyrenes kost består af, og denne ost har en delikat smag og en blød ostemasse, der varierer fra mælkehvid til strågul. Med længere modning, efterhånden som osten lagres og ældes, bliver dens duft og smag stærkere, og den kan udvikle en blød, fin skorpe med en meget tynd underskorpe samt en mere fast, mørkere ostemasse og give aromatiske noter, der kan give mindelser om fårets pels.

Kombinationen af de særlige klimatiske forhold, dyrenes kost og de karakteristiske træk ved den mælk, der produceres af fåreracen Delle Langhe, samt den særlige produktionsteknik og færdighederne hos osteproducenterne, som har været i stand til på forsigtig vis at udnytte disse betingelser, udgør således de centrale elementer, der ligger til grund for osteproduktionen med den beskyttede oprindelsesbetegnelse »Murazzano«, et udtryk for den kollektive knowhow hos befolkningen i Langhe, der er resultatet af en fælles, århundredlang historie.«